אהוד בן-יהודה

אהוד שלמה בן-יהודה (27 בנובמבר 1897, ב' בכסלו ה'תרנ"ח – 29 בנובמבר 1982, י"ג בכסלו ה'תשמ"ג) היה מילונאי עברי. בנו של מחיה השפה העברית, אליעזר בן-יהודה, וממשיך דרכו בהשלמת ההוצאה לאור של מילון בן-יהודה. אחד מדובריה הילידים הראשונים של השפה העברית בעת החדשה. כמו כן, היה חקלאי, מורה, שוטר, צייד ומספר סיפורים.

== ביוגרפיה ==
אהוד בן-יהודה נולד בירושלים לאליעזר בן-יהודה ולרעייתו השנייה חמדה, והיה בנם הרביעי (והשני שהגיע לבגרות).<ref name=":0"></ref> הוא נקרא על שם אחיו הגדול שנפטר משחפת, טרם לידתו. יחד עם הילדים האחרים לבית בן-יהודה, בן-ציון, ימימה, עדה ודולה, היה אהוד לאחד מהילדים הראשונים בעולם שדיברו עברית מינקותם.<ref name=":0" /> התחנך בבית הספר למל, ולאחר מכן בז'נבה ובבית ספר חקלאי בגרמניה. כמו כן השתלם בחקלאות בקליפורניה.<ref name=":1"></ref>

בפרוץ מלחמת העולם הראשונה שהה בגרמניה, והגיע לארץ ישראל כמתנדב בצבא הגרמני וכשלישו של פרנץ פון פאפן בעת שזה שימש כשגריר גרמניה בקושטא.

ב-1918 נאסר והועמד למשפט צבאי ברבת עמון באשמת הברחת נשק, אך לבסוף ניצל ממשפט זה.<ref name=":1" /> ב-1919 הצטרף לבית הספר החקלאי מקוה ישראל כמורה לחקלאות, ובשנים 1919–1921 שימש כמפקח חקלאות ממשלתי בדרום ארץ ישראל.<ref name=":1" />

בשנים 1925–1927 היה מפקח משטרה בירושלים, בחיפה ובזכרון יעקב.<ref name=":1" /> ייסד את אגודת הציידים העבריים בארץ ישראל,<ref></ref> שקבעה את מרכזה בירושלים.<ref name=":2"></ref> הפיץ ספורט זה והדריך בו שנים רבות, ואף היה בעליה של חנות נשק בירושלים. הציד היה עבורו עיסוק שהבטיח הכרת הארץ על בוריה, וכן כלי לאימון בשימוש בנשק באופן חוקי. כמו כן היה חובב כלבי ציד, מאלף ובשלן.<ref name=":2" />

=== פועלו בהוצאה לאור של מילון בן-יהודה ===
בדצמבר 1922 נפטר אליעזר בן-יהודה, שהיה מצוי בעיצומו של כתיבת מפעל חייו, מילון הלשון העברית הישנה והחדשה, הידוע כמילון בן-יהודה. רק חמישה כרכים ראו אור בחייו של אליעזר בן-יהודה, ואהוד נעשה לעוזר העיקרי בהוצאת כרכי המילון הנותרים (שנים עשר במספר).<ref name=":1" />

אהוד היה פעיל ביותר בהשגת מימון להוצאת המילון, עריכתו ופרסומו, ולשם כך נסע רבות בעולם.<ref name=":1" /> בשנות ה-40 ובראשית שנות ה-50 התגורר בארצות הברית עם משפחתו.<ref name=":2" />

עד 1958 ראו אור כל הכרכים הנותרים, שלהוצאתם לאור היו אהוד (ולפנים גם אמו, חמדה)<ref name=":2" /> שותפים מלאים. העורך המקצועי של כרכים אלה היה נפתלי הרץ טור-סיני. בשהותו בארצות הברית הקים חברה שעסקה בהפצת מילון בן-יהודה, וב-1961 הוציא לאור גרסת כיס עברית-אנגלית של מילון בן-יהודה.<ref></ref><ref name=":2" />

=== פועלו בהנצחת אליעזר בן-יהודה ===
היה מספר סיפורים ובמועדון החמאם הכיר את דבורה עומר שנשבתה בסיפוריו וכתבה את ספרה הבכור לבית אב"י.<ref></ref> בהרצאות לתלמידי בתי ספר ריתק אותם ב"סיפורים מבית אבא" והדגיש את חשיבות המשימה הלאומית שבן-יהודה טרח עליה וזכה להגשימה. בהקשר זה הופיע גם בסרט "אני ירושלמי".<ref></ref>

בערוב ימיו הרבה לנסוע בישראל ובעולם ולהרצות בהתנדבות על בן-יהודה כדי להנחיל את מורשתו.<ref name=":3" /> מלבד העברית, שהייתה לו למפעל חיים, דיבר באופן שוטף אנגלית, רוסית, גרמנית וערבית. חלום חייו שכשל היה לראות בהקמת בית-נכות (מוזיאון) בן-יהודה בתלפיות.<ref name=":2" /> בבית בן-יהודה, השוכן ברחוב עין גדי 28, ממוקם כיום המטה הישראלי של ארגון אות הכפרה והשלום.

=== חיים אישיים ===
בן-יהודה נישא לדורה לבית רוזנפלד, ונולדו להם הבנות אליעזרה וחמדה (לימים, פרופ' למדעי המדינה באוניברסיטת בר-אילן)<ref></ref> והבן אליעזר.<ref name=":3"></ref>

נפטר בנובמבר 1982 ונטמן בבית הקברות היהודי בהר הזיתים. על מצבת קברו נכתב: .<ref></ref>

== גלריית תמונות ==
<gallery widths="200" heights="220">
קובץ:Ehud Ben Yehuda 1.jpg|חנות הצייד של אהוד בן-יהודה בירושלים
קובץ:Ehud Ben Yehuda 2.jpg|אהוד בן-יהודה ועמיתו, משה בר-נסים (עוזרו של אב"י), עמלים על השלמת המילון בבית בן-יהודה בתלפיות
קובץ:Ehud Ben Yehuda 3.jpg|גלויה מאוספי אהוד בן-יהודה
קובץ:Ehud Ben Yehuda 4.jpg|אהוד בן-יהודה וכלבת הצייד שלו, אלפא
קובץ:Ehud Ben Yehuda 5.jpg|אהוד בן-יהודה יחד עם רעייתו, דורה (משמאל) ואחותו, דולה בן-יהודה ויטמן (מימין)
</gallery>

== קישורים חיצוניים ==

קטגוריה:מילונאים ישראלים
קטגוריה:מספרי סיפורים ישראלים
קטגוריה:תלפיות: אישים
קטגוריה:בוגרי בית הספר למל
קטגוריה:שוטרים ישראלים
קטגוריה:חקלאים ישראלים
קטגוריה:משפחת בן-יהודה
קטגוריה:ישראלים שנולדו ב-1897
קטגוריה:ישראלים שנפטרו ב-1982